**Alice Griffiths** (2001-yil 22-yanvarda tugʻilgan) — Uelslik futbolchi, „Sautgempton Women" klubida oʻynaydigan Griffiths Uelsni barcha yoshlar darajasida himoya qilgan va 2017-yilda kattalar jamoasida debyut qilgan.

Yoshlik yillari
---------------

Griffiths Rhondda Cynon Taf, Aberdare shahrida tugʻilib oʻsgan. U Avliyo Yuhanno Baptistlar maktabida oʻqigan. Uning Anna ismli singlisi bor, u ham futbolchi va Uelsni yoshlar darajasida himoya qilgan. Uning otasi Nayjel Elisni „juda uyatchan va sokin qiz, lekin unga bir juft futbol butsasini bering va u gullab-yashnaydi" deb taʼriflagan.

Klubdagi faoliyati
------------------

Griffiths Aberdare va Rhondda Junior Futbol Ligasida mahalliy havaskor Llwydcoed jamoasi bilan futbol oʻynay boshlagan. 16 yoshgacha boʻlgan oʻsmirlar oʻyinida u oʻgʻil bolalar ligasidagi yagona ayol oʻyinchi boʻlgan va futbol oʻynashi sabab oʻtkazib yuborgan maktab mashgʻulotlarini bajarish uchun xususiy oʻqituvchi olgan. U 2017-yilda Uels Premer-Ayollar Futbol Ligasining Cyncoed Ladies jamoasiga qoʻshildi va birinchi mavsumida divizionning yilning eng yaxshi yosh oʻyinchisi deb topildi.

2018-yilda u jamoadoshi Greys Horrell bilan birga Uels Premer-ligasi Cardiff Met Ladies jamoasiga qoʻshilgan. 2018-19-yilgi mavsumda Griffiths jamoaga liga chempionligi, FAW ayollar kubogi va Uels Premer ayollar kubogini qoʻlga kiritib, ichki treblni yutishda yordam bergan.

2019-yil iyul oyida Griffits Angliyaga koʻchib oʻtdi va FA ayollar chempionati jamoasi Charlton Athletic bilan shartnoma imzoladi.

Xalqaro faoliyati
-----------------

2014-yilda Griffiths 16 yoshgacha boʻlgan Uels oʻquv-mashgʻulot yigʻinida jamoaning eng yosh aʼzosi sifatida qayd etildi, u boshqlardan ikki yoshga kichik boʻlgan. Ikki yil oʻtgach, u 15 yoshida 17 yoshgacha boʻlganlar jamoasiga chaqirildi.

Griffiths 2017-yilda Uels terma jamoasiga chaqirilgan edi. U 2019-yilgi FIFA ayollar oʻrtasidagi Jahon chempionati saralash bosqichida Uels terma jamoasi Qozogʻiston ustidan 1:0 hisobida gʻalaba qozongan oʻyinda debyut qilgan.

Yutuqlar
--------

**Cardiff Met. Ladies**

* FAW ayollar kubogi gʻolibi: 2018-19

**Shaxsiy yutuqlar**

* Uels Premer-Ayollar Futbol Ligasi yilning eng yaxshi yosh futbolchisi: 2017-18

Manbalar
--------

1. 1 2 3 4  *Tegeltija, Sam*. „She's her football club's only girl and plays in a boys' team... now Alice Griffiths is excelling in the red of Wales". *WalesOnline*. Media Wales (22-aprel 2016-yil). Qaraldi: 1-iyul 2019-yil.
2. 1 2  „Girls' Footballing Success".  St. John the Baptist School (1-oktabr 2014-yil). 2-iyul 2019-yilda asl nusxadan arxivlandi. Qaraldi: 13-iyul 2022-yil.
3. 1 2  „International recognition for Cyncoed duo".  Welsh Premier Women's Football League (29-iyun 2017-yil). 2-iyul 2019-yilda asl nusxadan arxivlandi. Qaraldi: 2-iyul 2019-yil.
4. ↑  *Jones.* „2018/2019: Welsh Premier Women's League Season Preview". *clwbpeldroed.org* (1-sentabr 2018-yil). Qaraldi: 2-iyul 2019-yil.
5. 1 2  „FAW Women's Cup: Cardiff Met Women win domestic treble". BBC Sport (14-aprel 2019-yil). Qaraldi: 2-iyul 2019-yil.
6. ↑  „Charlton Athletic Women sign Alice Griffiths".  Charlton Athletic W.F.C. (16-iyul 2019-yil). 7-avgust 2020-yilda asl nusxadan arxivlandi. Qaraldi: 18-iyul 2019-yil.
7. ↑  *Sands, Katie*. „The girls who grew up to stand on the brink of taking Wales to the World Cup". *WalesOnline*. Media Wales (31-avgust 2018-yil). Qaraldi: 2-iyul 2019-yil.